Rozsah týchto oprávnení nie je pre všetkých držiteľov rovnaký, ale je diferencovaný podľa účelu, na ktorý bol vydaný. Príslušné oprávnenie podľa zákona je vyznačené v zbrojnom preukaze. Zbrojný preukaz sa vydáva na obdobie desiatich rokov s možnosťou predĺženia jeho platnosti. Zbrojný preukaz plní najmä tieto funkcie: je dokladom oprávňujúcim na držanie alebo nosenie zbrane, je dokladom podmieňujúcim vydanie nákupného povolenia na zbraň a nákup streliva, je dokladom, ktorým sa fyzická osoba preukazuje pri kontrole, je dokladom podmieňujúcim vydanie zbrojného sprievodného listu pri osobnom vývoze zbrane. Zbrojný preukaz vydáva okresné riaditeľstvo Policajného zboru príslušné podľa miesta trvalého pobytu. Za podmienok ustanovených v zákone možno zbrojný preukaz odňať.
Zbrojný preukaz sa rozdeľuje podľa účelu používania zbrane alebo streliva a podľa rozsahu oprávnenia nosiť alebo držať zbraň do skupín: a) A - nosenie zbrane a streliva na ochranu osoby a majetku, b) B - držanie zbrane a streliva na ochranu osoby a majetku, c) C - držanie zbrane a streliva na výkon zamestnania13) alebo oprávnenia podľa osobitného predpisu, d) D - držanie zbrane a streliva na poľovné účely, e) E - držanie zbrane a streliva na športové účely, f) F - držanie zbrane a streliva na múzejné alebo zberateľské účely.
§ 15 ods. 2 zákona č. 190/2003 Z. z. o strelných zbraniach a strelive.
[[Term:verejná listina|verejná listina]], ktorá oprávňuje [[Term:fyzická osoba|fyzickú osobu]] držať alebo nosiť zbraň a strelivo
§ 15 ods. 1 zákona č. 190/2003 Z. z. o strelných zbraniach a strelive.
Ďurčo, P. a kol.: Bezpečnostnoprávna terminológia. Bratislava: Akadémia PZ v Bratislave 2007;